Peterjasie Patriot #142
Welkom aan alle nuwe intekenare! Dis nou haas tyd vir Kerspartytjies by die werk. Die resepte hierdie keer is 'n versameling southappies. Hierdie is net 'n paar van die lipleklekker resepte uit een van Anna Eksteen se resepteboeke. gaan
kyk gerus hier en bestel vir jou 'n paar, hulle maak ideale Kersgeskenke en jy betaal nie posgeld nie wat jy stuur hulle sommer na vriende en familie wêreldwyd per epos!
Die pasella hierdie keer is 'n resepte eBoek met hoender resepte, gaan laai dit hier onder af.
Ons is sopas trug van 'n lekker vakansie by Caribbean Estates aan die Natalse Suidkus asook by Hole in the Wall in die Transkei, klik hier om fotos te sien:
Ideale gratis Kersgeskenke
Posgeld is duur, geskenke is duur en die geldjies is maar skraps. Hier is van my resepteboeke wat jy gratis kan aflaai en dan aan familie, vriende of kollegas kan pos. Jy kan die boeke ook verpersoonlik deur eenvoudig die naam te varander na bv. "Aan Ma van Sarie". Regs klik net op die naam, klik op "Rename" en tik die nuwe naam in. Hier is die eBoeke, regs klik net op die naam en klik "Save target as
Koot is een van ons jonger spelers wat hom goed tuis gemaak het onder die veterane. Hy speel alle musiek op die konsertina en maak deurentyd gebruik van vol akkoorde. Koot was ook 'n suksesvolle deelnemer aan die Roodepoort Eisteddfod in die afdeling Volksmusiek in Oktober 1995. Koot was ook vir geruime tyd Voorsitter van die Pretoriatak van die Boeremusiekgilde. Facebook
VERANTWOORDELIKE OUERS GEE HUL KINDERS PLIGTE
Terwyl ek onlangs lees aan ‘n genotvolle en inligtingryke boek genaamd “Raising Boys” geskryf deur Steve Biddulph, herinner dit my aan ‘n baie belangike aspek van kindgrootmaak, naamlik dat ouers wat omgee toelaat dat hulle kinders verantwoordelik is vir pligte en takies in die huis.
Die redes is:
1. Dit maak kinders gereed om vir hulle self te kan sorg. Nie net sal jou kind leer om na homself om te sien nie, maar hy sal ook leer hoe om in ‘n span saam te werk. Kook, maak skoon en aan die kant agter jou kind slegs as jy wil hê hy moet verewig in jou huis bly! Begin vandat hulle kan speelgoed optel en sokkies in pare kan sorteer-dit raak ‘n derde wêreldoorlog as jy eers begin as hulle tieners is-dan kry hulle ernstige aanvalle van ‘kombuis blindheid’ en ‘vuil wasgoedia’ wat later oorsit in die dodelike ‘dikbekmania’.
2. Dit versterk ‘n kind se selfbeeld. Die afgelope 50 jaar of so het die grootste deel van die wêreld gedink die beste manier om ‘n kind se selfbeeld te verbeter is ‘n vermaaklikheidprogram met die naam “I got talent”. Montesorri skole het ontstaan juis uit die beginsel dat dit wat ‘n kind vir homself kan doen hom beter laat voel oor homself. Dit verbreed ‘n kind se vermoëns en bied nuwe vaardighede. Om die tafel te kan dek, aartappels te skil, gras te sny bied verdere groei na die liefde om skeppend te wees, die waardering van styl en ‘n belangstelling in meganiese dinge.
3. Dit bied geleenthede aan jou om in hulle harte en lewens te kyk. Deur ‘n kind touwys te maak in ‘n vaardigheid en sy-aan-sy te werk, skep geleentheid vir gesprek. Wanneer hande besig is, gaan harte makliker oop. Of dit was-en-afdroog van skottelgoed is, plantjies plant of die opvou van wasgoed-min dinge bied soveel onforseerde geleentheid vir die vorm van emosionele bande as die saamdoen van takies. ‘Sylangse gesels’ is nie so intimiderend as ‘n ‘aangesig-tot-aangesig’ nie. Dit is sulke tye wat jy terloops sal uitvind van onderwysers, maats en vrese van jou kind. Hou jou mond toe en jou ore oop-behalwe as jy wil hê sy moet soos boek toeslaan en ophou praat.
4. Skuif af die bekommernis en deel die vreugde. Verhoudings word gebou op menslike verbintenis, wat geskep word deur gedeelte tyd en ondervindinge. Leer jou kinders deur take met vreugde te doen, saam met hulle te doen en die vreugde van gesinwees sal volg. Jy en jou kinders sal almal hierby baat.
Vreugde van hart tot hart.
Hier is paar "anderster" Boererate met tong-in-die-kies kommentaar van my kant af:
ASEM…1lb heuning, 1/2 bottel brandewyn…2 botteltjies gliserien..meng en drink een eetlepel wanneer nodig. (wanneer nodig? dit kan gevaarlik wees -hik-)
ASMA…Neem ‘n aartappel..sny dit oop en…met permissie..spu van die slym daarin en begrawe dit. So gou dit groei…verdwyn die asma. (hoe lank vat so 'n aartappel om te groei?)
ASMA…Sny 1 pakkie droë vye in helfte en sit in ‘n konfytfles en gooi 1 bottel droë jenewer oor. Laat trek tot die vye swart is en eet nou die vye na verlang. (klink na 'n baie lekker raat hierdie - hik-)
ASMA…Vat die gal van ‘n geslagte bok en gooi dit in ‘n groot bottel roulynolie. Skud dit goed en sit dit in die son sodat dit kan trek…jy moet dit so af en toe weer gaan skud. As dit ‘n warm gal is dan los jy dit net 3 dae om te trek…maar as dit reeds koud is dan moet jy dit 8 dae los om te trek. Drink elke oggend 1eetlepelvol op die nugtermaag en weer saans voor bedtyd. Sodra jy die bottel opgebruik het …dan is jy genees van asma. (nou goed, waar kan ek 'n bok in die stad kry?)
BABELAAS…Maak gerus vir jou ‘n piesang melkskommel as jy kwaai babelaas het. (hmmm, mens sal babelaas raak net om die melkskommel te kry!)
BEDNATMAAK…Vang 'n streepmuis, slag af en braai hom, gee vir die kind om te eet, moenie vir hom se dis 'n streepmuis nie, hy sal nie meer bednatmaak nie. (teen die tyd dat mens 'n streepmuis gevang het is die probleem al opgelos!)
BEDSERE…Laat die persoon op ‘n gelooide vel le. (maar as jy die pasient se vel gaan looi gaan dit mos nog seerder wees)
BLOED…Gooi 1 vingerhoedvol buskruit in 1 glas water. Roer goed en drink op jou nugtermaag om die bloed suiwer te maak. (moet net nie in die omgewing rook nie!)
BLOED…Hoë bloeddruk….Rasper 1 groot beet en gooi dit op ‘n bottel goeie wyn en laat trek vir ‘n week. Drink ‘n kelkievol voor etes. (hierdie klink na een van Manto se idees)
BLOED…Hoë bloeddruk…Maak vir jou ‘n toebroodjie van knoffel en eet dit as jy voel jou bloeddruk is te hoog. (dit mag jou bloeddruk verlaag maar jou vriendekring verklein)
Ek het 'n jaar of so gelede die idee gekry om strokies te maak, omdat ek nie kan teken om my lewe te red nie het ek toe maar besluit om dit met fotos te doen. Dis eerste pogings en kan baie verbeter. Ek dink tog sketse sal beter lyk as fotos, as daar dus iemand is wat nou hier lees wat kan skets/teken en betrokke wil raak by die skep van strokiesprente,
stuur asseblief vir my epos en kom ons kyk wat ons kan doen. Daar ie honderde situasies wat mens so kan uitbeeld.
Ek dra hierdie op aan vriendin, Zalome, wat onlangs 'n seun aan die dood moes afstaan
O, DIE PYNGEDAGTE (Totius)
só dat my lewe se glans verdwyn:
O Die bliksemgedagte! ... Ja, lieflingskind,
sy't lugtig omheen gesweef;
dis één uit tienduisend-tal,
O, Die pyn-gedagte: My kind is dood!...
Teken in op Zalome se besonderse Afrikaanse nuusbrief by: afrikaans-op-die-net2+subscribe@googlegroups.com
Ek sal graag wil hoor wie van ons kan met eerlikheid sê dat 'n ekstra geldjie nie handig te pas sal kom nie. Ek het 'n rukkie terug 'n bladsy saamgestel met wat ek dink werkbare idees is om so 'n ekstratjie te verdien, sonder 'n groot aanvanklike uitgawe. Klik hier
http://www.peterjasie.co.za/tuiswerk.html om na die bladsy te gaan. As jy nog idees het, laat weet my asseblief en ek las dit by.
Ek kry nou die dag iets per epos wat effens anders is, daar is 'n gratis toetstydperk, koste is minimaal as jy sou besluit om aan te sluit met 'n 100% geld terug waarborg as jy oortuig is dat dit nie gaan werk nie. Dit het dus an my persoonlike kriteria voldoen en ek het sonder huiwering aangesluit. As niks gebeur nie, kanselleer ek net en kry my geld terug. Aan die ander kant, wie weet?
Ek het self nou al twee maande gelede aangesluit en sommer die eerste maand is daar R87 in my rekening inbetaal na die maandelikse koste afgetrek is. Ek sien nou uit om te sien hoeveel hulle volgende maand gaan inbetaal. Hierdie is nie 'n vinnige rykmaakskema nie maar ek kan sien dat die inkomste stadigaan gaan groei. So, klik op die skakel hierbo en gaan kyk die storie uit, dis heeltemal gratis. Jy moet egter opgradeer om te kan meemaak aan die winste. Ek het die kans gevat en sover werk dit! Pasella
Regs klik hier om 'n hoenderresepte eBoek af te laai
Op 'n besoek aan 'n hospitaal vir verstandelik gestremdes vra 'n Besoeker een van die dokters:. "Wat presies is die kriteria wat bepaal
Of 'n pasiënt opgeneem word of nie?" Hy merk ook op: "Die mense wat Ons tot dusver hier gesien het, lyk vir my so normaal soos ek en jy."
Ons pasiënt 'n teelepel, 'n teekoppie en 'n emmer. Ons sê vir hom dit is 'n baie belangrike toets. Die spoed waarmee hy dit gaan afhandel, sal Deurslaggewend wees. Ons wys hom die stophorlosie wat gebruik word om Die tyd noukeurig te bepaal en vestig ook weer sy aandag op die Teelepel, die koppie en die emmer. Hy word gevra om die bad so vinnig
Nee," sê die dokter. "Enige normale persoon sal die prop uittrek. Wil Jy 'n bed naby die venster hé? "
ONTHOU NOU OM EERLIK MET JOUSELF TE WEES. HET JY DIE TOETS GESLAAG, OF SOEK JY DIE BED LANGS MYNE ?? Nuusbrief argiewe
Ry Speel C. Louis Leopoldt
Ek kry die volgende van Marthie Taylor af:
Kas van den Bergh het geskryf van ‘n oomblik van ewigheid. Alles wat voorheen gebeur het, het gelei na hierdie oomblik toe en hierdie oomblik bepaal alles wat vorentoe met jou gaan gebeur.
Was hy ooit die wenner van een of ander letterkunde prys? Ek weet nie. Maar ek lees sy boeke oor en oor, partykeer verloop maande tussenin, partykeer lees ek dieselfde boek die volgende dag alweer. Ek ken die name van die karakters op die stofomslag. Party boeke het nie meer een nie, want ek koop dit op vlooimarkte en in pantjieswinkels. Tien rand of vyf……. Soos digbundels kan ek dit net nie los nie. Ek het soms duplikate van een boek, dan gee ek dit weg, net vir iemand vir wie ek baie lief is. Mens los nie ‘n goeie boek in ‘n stowwerige mandjie nie. Dis amper soos doodsonde.
Ek weet van ‘n paar oomblike van ewigheid in my lewe….soos die dag in Clanwilliam by die graf van Leipoldt. Die gevoel van byna tasbare heiligdom wat so oorweldigend was. Die soliede rots wat sy rusplek is. Dis lank gelede maar ek kan onthou dat ek gewonder het hoe op aarde grawe mens ‘n graf in so ‘n plek.
Terug by die huis in Vredenburg het ek ‘n dag of wat later deur ‘n ou Huisgenoot geblaai. Hoe oud? Drie weke, sesmaande, ‘n jaar? Nee agt en veertig jaar oud. Uitgegee op 26 Mei 1961. Weer kry ek die gevoel van byna tasbare verwondering,so oud, groot vergeelde bladsye, elkeen netjies in plek
Ek blaai daardeur, tydsaam, lees elke sin, kyk na elke foto en opskrif. Ongeloof en verwondering en waardering vir iemand wat dit so mooi opgepas het. Dan gly my vingers oor bladsy 40, “In Leipoldtland is dit nooit stil nie. “ Artikel en fotos deur Louw Pretorius. Aanhalings uit Leipoldt mooiste en bekendste gedigte. Sy slampamperliedjie… “Ek sing net vir myself: uit puur verstrooing maak ek slampamperliedjies net soos dié.’n Mens moet huil of lag, moet loop of sit, En ek moet versies maak of praat, met wie?“
Fotos van sy berge, Hantam, Sederberge Die sendingkerkie op Wupperthal (1834) Ek lees die drie bladsye, lees dit weer.
Dan die opskrif by die foto van sy rusplek. “Ek wil nie tot duister kerkers keer: die noue graf vir ewig om my voel: Verbrand my liewers,dat ek boontoe rys; In vuur en vlam kan opklim tot die Heer…..”
Verbystering, beklemming Ek weet waarvan hy geskryf het. Vryheid na die dood, soos hy geleef het in sy eie mooi eensame wereld. Ek lees baie boeke, maar my vermoeens is beperk tot bekostigbaarheid en ‘n verweerde biblioteek. Is hy veras? En ek weet dat ek sal soek totdat ek die waarheid gehoor het. Hy moes nie begrawe geword het nie, hoop iemand het toe geweet van sy hartsbegeerte.
Nog later lees ek ‘n gedig wat nuut is vir my….nog ‘n oomblik van ewigheid;.’n genadetjie so op my oudag……. Bang vir die blits…… Hy verwoord my vrees vir ‘n hulpeloosheid, wanneer ek nie meer my medisyne kan sluk nie, of nie meer die blits sal sien blink nie, bang dat die dood sy vinger sal wink as ek byna te oud is om op te staan.
Sy vrese is vandag ook myne;”Kan ek jou vasklou, teen jou sterkte leun As alles swig waarop verstand nog steun?”
Hoe het Leipoldt gesterf op 12 April 1947? Kan iemand my se? Dis so nodig dat ek weet.
Skryf aan Martie by: solace@lantic.net
Welkom by hierdie week se nuusbrief. Wanneer jy broos en onseker voel 'n Mens se lewe is nie net een gelyk lyn van emosie en gevoel nie. Dit is soos die deinings in die oseaan, daar is tye wanneer dit goed gaan en jy 'n uitbundige gevoel ervaar en op die toppunt van 'n golf ry. Daar is egter ook tye wanneer jy meer swartgallig en broos voel en jy die onderste punt bereik.
Hoe maak 'n mens wanneer jy onseker en bang is? Wanneer jy angstig is en wanneer dinge maar net nie wil regkom in jou lewe nie? Hoe maak jy wanneer jy voel om net moed op te gee? Dalk is hierdie nuusbrief nie vir jou nie. Dit is maar 'n skrywe vir mense wat partykeer voel soos 'n gebore verloorder; mense wat partykeer bang en benoud is en nie weet of hulle die wedloop van die lewe sal kan voltooi nie. Mense wat in 'n krisis beland en groot onsekerheid en vrees in hulle harte ervaar. Mense wat bang is vir die toekoms, wat voel hulle verloor alles en gaan iewers as 'n armlastige opeindig onder 'n brug. Sommer maar net vir mense wat moeg en moedeloos voel. Ek skryf hierdie paar gedagtes neer vir mense soos ek. 1. Weet God is in beheer. Dit is maklik om dit te weet en so te sê wanneer dit met jou goed gaan. Wanneer jy egter in 'n krisis gedompel word en jy bid en bid en niks gebeur nie, begin 'n mens soms twyfel. Maar ons hoop lê uiteindelik tog daarin dat ons sal weet dat, ondanks alles, is God in beheer. Selfs Satan moes by God toestemming gekry het om aan Job te kon raak. Ja, in krisistye en ellende moet ek en jy vashou aan die wete dat God in beheer is. Ook in beheer van jou lewe en omstandighede is. Ook in beheer is van die mense en dorp en land waarin jy leef. 2. Bid sonder ophou. Dit is 'n opdrag in die Bybel en ons moet dit gehoorsaam wees. Daar is baie plekke en verse wat handel oor die krag van gebed en vir ons leiding gee rondom gebedsaspekte. Dit sal miskien goed wees indien jy tyd maak om dit in die Bybel te gaan ondersoek. Onthou wel die krag van gebed lê nie by jou wat bid nie, maar dit lê by God. So jy kan maar stamelend bid, jy hoef nie die mooiste woorde kies nie - die Here verhoor sulke gebede. Die Heilige Gees sal jou help wanneer jy opreg bid. 3. Verminder jou angstigheid. Wanneer jy regtig in 'n paniekfase ingaan, wanneer dit voel of die hel se ellende oor jou toesak, dan is dit moeilik om jou angstigheid onder beheer te kry. Die probleem is angs en paniek raak aansteeklik. Fokus dus eerstens op jouself, probeer kalm bly, haal diep asem, en dink wie is daar wat jou kan help. In 'n paniekgevange toestand is dit moeilik om rasionele en goeie besluite te neem. Kry jouself onder beheer en vra hulp. Soms wanneer die paniek bedaar, verbeter jou uitkyk op die rampspoedige gevolge van jou krisis. 4. Kry berading. Wanneer jy regtig angstig en benoud is, kan dit help om vir berading of terapie te gaan. Dit help jou om verligting te kry, met iemand daaroor te praat en moontlik 'n ander perspektief op jou situasie te verkry. Soms is dit ook nodig om 'n dokter te konsulteer wat medikasie kan voorskryf om angstigheid of depressie onder beheer te kry. 5. Fokus op wat jy kan doen. Mens voel soms so radeloos met die gevoel van alles stuur op 'n ramp af. Wanneer jy hulp en inligting vra en planne maak kan jy begin fokus op wat jy moet doen. Fokus dus op konkrete stappe wat jy kan verrig. Die feit dat jy daarop fokus ontbrand 'n positiewe energie en gedagtegang in jou. Dit gee vir jou hoop dat jy iets kan doen aan jou omstandighede. Anders bly vasgekeer in die hopeloosheid van jou situasie 6. Elke probleem het 'n einde. Elke probleem het 'n einde. Daar gaan tye kom dat dit weer beter gaan. Een of ander tyd skyn die son weer. Behou die geloof, weet die deinings van die oseaan van die lewe bring weer nuwe dimensies en tye. Jou situasie sal verander. Jou gesindheid en houding is egter belangrik in die uitkoms van hierdie verandering. 7. Probeer gesond bly. Mens is soms geneig om midde-in 'n krisis nie jou gesondheid op te pas nie, want jy mag voel al jou aandag is nodig om die probleme te hanteer. Wanneer jy broos en bang voel het jy buitendien nie krag en lus om te oefen nie. Maar dit bly belangrik om na jou gesondheid om te sien, sover dit moontlik is. Al gaan stap jy net 'n ent is dit beter as om niks te doen nie. 8. Verander jou lewe. Moenie beloftes maak dat eendag wanneer die krisis verby is jy verandering sal maak in jou lewe nie. Doen dit midde jou krisis (hou dit ook vol wanneer dit weer met jou goed gaan). Wanneer jy ongehoorsaam is, word gehoorsaam. Wanneer jy op skuld lewe, hou op skuld maak. Wanneer jy humeurige geaardheid het, word bedagsaam en leer om vir mense om te gee. Jy het as mens nodig om in 'n krisis te verander - dis moontlik een rede hoekom die krisis oor jou pad gestuur is - maar dit moet 'n egte verandering wees wat jou radikaal 'n beter mens maak. 9. Leef eenvoudig: Soms maak ons die lewe te gekompliseerd. Wanneer die wêreld se druk vir jou te veel raak, soek 'n mens weer na die stiltes en die eenvoudige dinge van die lewe. Ek dink ons leef te veel met "hang-ups" en allerhande fieterjasies wat verdere spanning en druk op jou plaas. Keer terug na die basiese beginsels van 'n lewensbestaan. Wanneer jy in oorvloed en weelde leef is dit soms moeilik (omdat jy partykeer te verwaand raak) om die wonder van eenvoud te waardeer. Wanneer jy egter broos is en breekpunt bereik, is dit ook die regte tyd om jou prinsiepe terug te skaaf na die gesonde, eenvoudige lewensbeginsels van menslike bestaan. 10. Leef dankbaarheid. Leef weer in dankbaarheid. Wees dankbaar vir elke gawe en geskenk wat jy kry. Soms is ryk mense so ontevrede met alles, is niks na hulle sin nie, is hulle foutvinderig met alles. Raak net weer bewus van die groot genade om te kan lewe, om te kan asemhaal, om te kan sien en te hoor. Krisistye leer mense om weer dankbaar te wees vir die klein dingetjies in die lewe. Om nie so puntenerig te wees oor alles nie. Sê weer dankie vir die mense om jou, en sê dankie vir die goeie Vader wat vir jou sorg al voel jy eensaam en verlore in hierdie groot, wye wêreld. Wanneer dit met jou goed gaan, verstaan jy soms nie werklik waardeur iemand gaan wat met 'n groot krisis worstel nie. Daarom is dit hartseer dat mense wat broos en onseker voel, smeek om hulp, soms nie nodige begrip en deernis kry vir hulle probleme nie. Die sterk en positiewe mense se oplossing is: "Hou moed ou maat, dinge sal beter gaan." Die laaste ding wat 'n angstige mense wil hoor is 'n aangeplakte positiewe cliché. Of wanneer jy om hulp roep in jou radeloosheid en jy kry die volgende antwoord: "Ek dink jy is oorwerk, hoekom gaan jy nie op 'n lekker lang vakansie nie?" Dit, terwyl jy nie eers weet of jy die einde van die maand jou huishuur sal kan betaal nie. Iemand in nood het 'n dringende behoefte om verstaan te word, vasgehou te word, om konkrete hulp en daadwerklike leiding te kry. Wat maak jy wanneer iemand, broos en bang en radeloos, by jou kom aanklop om hulp? Mag jy, wanneer jy in groot paniek verkeer, wanneer jy bang en broos is, die groot genade van die Here ondervind om jou deur krisistye te dra. 'n Sprankie wysheid vir die dag "Wanneer jy verdrietig is, kyk weer in jou hart en jy sal sien dat jy in werklikheid ween oor daardie dinge wat jou vreugde was." - Kahlil Gibran -
GEMARINEERDE SAMPIOENE MET MAALVLEIS
15 bruin sampioene
250ml Franse slaaisous
250g gaar gemaalde beesvleis 100g roomkaas
15ml suurlemoensap 50ml mayonnaise
3ml sout 1ml varsgemaalde swartpeper
5ml droë kruie 30ml gekapte pietersielie
1knoffelhuisie, gekap 15ml gerasperde ui
Marineer sampioene vir 3 uur in Franse slaaisous. Meng al die vulsel bestanddele en skep in die gemarineerde sampioene. Sit voor op 'n bed bros kropslaaiblare.
250g gerasperde kaas 250g koekmeel 250g margarien appelkooskonfyt Meng alles goed saam en rol balletjies. Druk 'n gaatjie in die middel van elke balletjie en vul met appelkooskonfyt. Plaas op bakplaat wat gespuit is met kleefwerende kossproei. Bak tot gaar by 180C.
DIEPGEBRAAIDE MOSSELS MET BRANDRISSIESOUT
125ml broodkrummels sout en gemaalde swartpeper
24 mossels - gestoom en skulpe verwyder 1 eierwit, liggies geklits
olie vir diepbraai suurlemoenskywe vir opdiening
brandrissie gegeurde sout of enige ander geurige soutmengsel (kyk op supermark rakke)
Meng broodkrummels, sout en swartpeper in middelslag mengbak. Doop die mossels in eierwit en rol in broodkrummel mengsel totdat mossels heeltemal bedek is. Verhit die olie in 'n middelslag kastrol oor matige hitte. Diepbraai die mossels vinnig, vir ongeveer 1 minuut, of tot goudbruin en krakerig. Sit voor met suurlemoenskywe en brandrissiesout.
4 aartappels 1 ui (fyn gekap)
12,5ml margarien sout en peper na smaak
fyn biltong grondboontjiebotter na smaak
Kook die aartappels en ui tot sag en druk fyn. Voeg margarien by, asook die sout peper en grondboontjiebotter. Vorm klein balletjies en rol in die fyn biltong.
Neem drie snye korslose brood en plaas ham en 60g gerasperde kaas tussen lae. Druk saam. Doop in 1 eier geklits met 20ml melk. Braai in ‘n bietjie warm olie vir 2-3 minute en draai net een keer om. Dit moet bros en goudbruin wees.Sny in driehoeke.
375ml koekmeelblom knippie sout
12ml bakpoeier 1 eier, geklits
4-6 aartappels, geskil en in dun skyfies gesny 1 ui, in ringe gesny
genoeg water om ‘n stywe beslag te vorm (ongeveer 200ml)
BOELIEBIEF EN RYSPASTEITJIES
125ml rou rys 200ml beesvleisaftreksel
knypie sout 15ml botter
300g (1 blik) soutbeesvleis, in blokkies gesny 30ml gekapte pietersielie
45ml gekapte uie 30ml blatjang
sout en varsgemaalde swartpeper na smaak 30ml tamatiesous
5ml suurlemoensap 1 eier, geklits.
250g gekoopte, onversoete brosdeeg
Plaas rys in 'n kastrol. Voeg aftreksel, sout en botter by. Verhit tot kookpunt, bedek en laat saggies prut vir sowat 15 minute of tot rys sag is en al die vloeistof geabsorbeer is. Meng vleis, pietersiele, uie, sout, peper, suurlemoensap, blatjang, tamatiesous en gaar rys. Rol deeg uit en sny in vierkante van 10cm x 10cm. Plaas van die rysmengsel op elke vierkant. Bestryk die kante liggies met geklitste eier en vou oor om 'n driehoek te vorm. Verseël die rante deur liggies met 'n vurk daarop te druk. Plaas pasteitjies op 'n gesmeerde bakplaat en bestryk met geklitste eier. Bak in 'n voorverhitte oond by 220C vir 12-15 minute of tot goudbruin. Bedien warm.
500g sampioene 500ml karringmelk
5ml droë tiemie 15ml fyn gekapte pietersielie
4 knoffelhuisies(fyn gedruk) vars gemaalde swartpeper
vars broodkrummels olie vir diepvetbraai
Vee sampioene af met ‘n klam lap. Meng die karringmelk, tiemie, pietersielie en knoffel goed saam in ‘n groot mengbak. Marineer die sampioene 2-3 ure lank. Skep die sampioene uit met ‘n gaatjies lepel, geur met swartpeper en rol in die broodkrummels. Rangskik op ‘n bakplaat en plaas vir 30 minute in yskas. Braai in diep olie tot bruin van buite of rooster onder die oond se element tot goudbruin. Dien dadelik op. Bedien 6 mense.
400ml koekmeelblom 15ml bakpoeier
30ml botter 200ml fyn, gaar hoendervleis
1 eier 100ml melk of vars room
2ml groente ekstrak(Marmite)
Sif die koekmeelblom en bakpoeier saam. Vryf die botter by die koekmeelblom in en voeg die hoender by. Klits die eier by en melk of room saam en vermeng dit met die meelmengsel tot ‘n sagte deeg. Rol die deeg 10 mm dik uit en druk sirkels met ‘n koekiedrukker af. Plaas die deegsirkels op ‘n gesmeerde bakplaat en bak dit 12 minute lank in ‘n vooraf verhitte oond by 220C. HOENDERBROODTERTJIES
6 dun snye vars brood (gebotter) 85g Nestlé Cheddar kaassmeer
5ml voorbereide mosterd 250ml gaar hoender (gekap)
1 pakkie sampioensap opgelos in 300ml melk
Sny korsies van brood af. Druk elke sny met gesmeerde kant na onder in muffinpanne. Bak teen 180C vir 10 minute. Voeg kaas en mosterd by die sampioensous en laat smelt. Roer hoender in. Laat sous opkook in kastrol, en roer elke nou en dan. Vul tertjies met mengsel en bak teen 180C vir 10-15 minute.
1 blik tuna (gedreineer) sout
peper 2 eiers (geklits)
5ml suurlemoensap 12,5ml pietersielie(gekap)
5ml bakpoeier 120ml meelblom
30ml melk paprika
SALAMI-POFFERS MET 'N EFFE BRANDSOUS 250ml koekmeel 'n knypie borrie ¼ teelepel Tabascosous 1 blokkie hoenderaftreksel 2 geskeide eiers 1/3 koppie olyfolie ½ koppie water 250ml baie fyngekapte salami ½ soetrissie, fyngekap olie vir diepbraai Meng alles (behalwe die olie vir diepbraai en die eierwitte) goed deur en laat die geure meng vir 'n halfuur. Klop die eierwitte mooi styf en vou liggies in die mengsel in. Diepbraai eetlepels van die mengsel tot goudbruin en dreineer op absorberende papier. BRANDSOUS. Kombineer die volgende: 1 koppie gewone jogurt, 1 koppie suurroom, 2 teelepels wynasyn, 2 fyn toontjies knoffel, 1 fyngekapte rooirissie (sade verwyder), 6 fyngekapte salotte of grasuie en 'n handvol fyn pietersielie.
GARNAALPANNEKOEKIES Die garnale kan met enige smaak van jou keuse vervang word, soos tuna, kerriemaalvleis, artisjokke, songedroogde tamaties of aspersies. Verhit olie in 'n pan en roerbraai 1 fyn ui, 'n handvol pietersielie en 'n knyp paprika tot die ui sag is. Klits 2 eiers en voeg dan stadig by 'n ½ koppie meel en 'n ½ koppie water. Roer tot glad. Voeg by die uiemengsel, plus 250g fyngekapte, uitgedopte garmale. (Of een van die ander smake wat jy verkies. Los die pietersielie uit by soet smake en vervang die paprika met kaneel.) Braai eetlepelsvol van die mengsel in 'n pan tot mooi goudbruin. Dreineer op absorberende papier. Jy sal ongeveer 2 dosyn hê. SOUTERIGE HAMHAPPIES
6 dun skyfies gaar ham (fyn gemaal) 125ml Cheddarkaas (gerasper)
1 hardgekookte eiergeel 3ml aangemaakte mosterd
sout en peper na smaak pietersielie (fyn gekap)
Meng al die bestanddele, behalwe die pietersielie, en vorm balletjies. Rol dit in die pietersielie en verkoel dit. Bedien dit met peuselstokkies.
KRAPSTOKKIE- EN GROENTE-LENTEROLLETJIES 10 krapstokkies (crabsticks) 1 baie fyn ui 2 grasuie (met die groen dele) 4 fyn toontjies knoffel 12.5ml bruinsuiker 'n pinkie fyn, vars gemmer 125ml sjerrie 375ml fyn rooikool 250ml spruite 2 suurlemoene se sap, 125ml witwyn 125ml ligte sojasous 1 pak (500 g) fillodeeg kookolie vir smeer sesamsaad Kook die krapstokkies 'n minuut lank. Dreineer en hou eenkant. Braai die uie, grasuie en knoffel tot net-net sag in 'n titsel olie. Voeg die suiker en gemmer by en roerbraai nog 'n minuut lank. Nou kom die sjerrie, kool en spruite by. Prutroer alles saggies vir 3 minute. Voeg die suurlemoensap en witwyn by. As alles begin borrel, sit die krapstokkies by. Voeg die sojasous geleidelik by en roer tot alles met 'n dun lagie bedek is. Laat koel die mengesel eenkant af. Sny 10 fillo-velletjies in die helfte deur en verf elk liggies met olie. Plaas hulle twee-twee opmekaar. Verdeel die mengsel in 10 en plaas 'n porsie in die lengte van elk, met 'n krapstokkie in elk. (Plaas die mengsel 5 cm van jou af en begin alles weg van jou oprol tot in die middel). Vou nou die kante oor en rol dan heel op. Seël die laaste deel met olie. Plaas die rolletjies op 'n gesmeerde oondplaat, verf liggies met olie. Bak teen 180C vir 15-20 minute totdat die deeg goud en krakerig is. Sit warm voor met suurlemoenwiggies en bakkies doopsous soos sojasous, soet-en-suursous of 'n brandsousie, alles kommersieël te kry. NOTA
Die krapstokkies kan vervang word deur ander lekker goed soos kreef, garnale, hoender, enige ferm vis of selfs as jou begroting dit toelaat, gerookte salm of kaviaar. So nie, gebruik bloot groente. MAALVLEIS POFFERTJIES
1 sny brood bietjie water
375g maalvleis sout en peper na smaak
10ml Worcestersous 50ml meelblom
3ml bakpoeier 1 geklitste eier
bietjie melk olie
Week brood in water, druk oortollige water uit en krummel. Voeg vleis en geurmiddels by en vorm dun, plat koekies. Sif droë bestanddele saam en meng tot 'n pasta met eier. Voeg net genoeg melk by om 'n loperige beslag te vorm. Doop vleiskoekies in beslag en bak tot goudbruin in warm olie.
30ml olyfolie 1 middelslag ui, fyngekap; 175ml natuurlike jogurt 50ml melk
5 groot eiers 1ml gemengde kruie
2ml sout varsgemaalde swartpeper
6 snye vierkantige piekniekham 250ml Cheddarkaas, gerasper
paprika. Verhit olyfolie in klein kastrol en soteer ui daarin tot sag en deurskynend. Plaas eenkant. Klits jogurt, melk, eiers, kruie, sout en peper goed saam. Voeg 6 oondvaste, gesmeerde bakkies (met 'n volume van 250ml elk) met 'n sny ham uit. Verdeel gesoteerde ui in ses en plaas in bakkies wat met ham uitgevoer is. Sprinkel die helfte van die kaas eweredig in elke bakkie. Giet jogurtmengsel oor. Sprinkel oorblywende kaas eweredig oor. Plaas bakkies op bakplaat, sprinkel paprika oor en bak in voorverhitte oond van 180C, sowat 25minute of tot goudbruin en gestol. Keer onmiddellik uit op opdienborde en sit voor. Die poffertjies kan 'n paar uur voor die tyd berei word en kan net voor opdiening gebak word. Die poffertjies is geneig om ietwat plat te val as dit afkoel.